La trian semajnon de oktobro komenciĝos la universitata kurso “Esperanto: idioma académico“ (Esperanto: universitata lingvo). Per ĝi akireblas 6 oficialaj lernopunktoj, validaj por ĉiuj studoj de la Sevila Universitato.
#000001
La kurso daŭros proksimume ĝis la mezo de junio 2018 (krom la ekzamenaj semajnoj, por ne tro ŝarĝi la lernantojn). La celo estas helpi la interesitajn lernantojn atingi la oficialan KER-atestilon pri la nivelo B1.
#000002
La universitata teamo kunordiganta la kurson, gvidata de la profesoro Vicente Manzano-Arrondo, de la komenco komunikiĝas kun nia asocio. Danke al tio, ni kunlaboras gvidante la vesperan kurson.
#000005
Pri la matena kurso okupiĝos Vicente mem, kiu, danke parte al la stipendio “Felipe González del Pino” donita de la Andaluzia Esperanto-Unuiĝo, estas nuntempe faranta Interlingvistikajn Studojn en Poznan.
#000006
La universitata kurso “Esperanto: idioma académico” disvolviĝos en decidota fakultato de la Universitata Areo “Ramón y Cajal” (plejeble en la fakultato pri psikologio).
#000007
Por plifortigi la lernadon de la lingvo, oni antaŭvidas diversajn aktivecojn, kiel tutesperantajn semajnfinojn, aŭ kontaktojn kun vasta internacia reto de esperanto-parolantoj.
#000008
Esperantistoj el la tuta mondo kuraĝigas la lernantojn partopreni la kurson kaj postajn agadojn.
#000009
Por pli da informo pri antaŭkondiĉoj, aliĝilo, ktp.: esperanto.us.es aŭ pere de la retpoŝtadreso esperanto@us.es.
#000010
Universitata kurso de esperanto 2023-2024
#000011